ดาวโจนส์,น้ำมันปิดร่วง/ทองบวก
หุ้นดาวโจนส์ปิดร่วง 532.20 จุด ด้านราคาน้ำมันลดลง 1.52 ดอลลาร์ ขณะที่ทองคำบวก 6.7 ดอลลาร์
18 ธ.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,365.44 จุด ลดลง 532.20 จุด หรือ -1.48%, ดัชนี เอสแอนด์พี 500 ปิดที่ 4,620.64 จุด ลดลง 48.03 จุด หรือ -1.03% และดัชนีแนสแดค ปิดที่ 15,169.68 จุด ลดลง 10.75 จุด หรือ -0.07%ดัชนีดาวโจนส์ตลาดหุ้นนิวยอร์กปิดร่วงลงกว่า 500 จุดในวันที่17 ธ.ค. ถูกกดดันจากการเทขายหุ้นกลุ่มเทคโนโลยี ขณะที่นักลงทุนวิตกเกี่ยวกับผลกระทบของไวรัสโอไมครอน รวมถึงการตัดสินใจของธนาคารกลางสหรัฐ (เฟด) ที่จะยุติมาตรการกระตุ้นเศรษฐกิจเร็วขึ้นสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนม.ค. ลดลง 1.52 ดอลลาร์ หรือ 2.1% ปิดที่ 70.86 ดอลลาร์/บาร์เรล ส่วนสัญญาน้ำมันดิบเบรนท์ (BRENT) ส่งมอบเดือนก.พ. ลดลง 1.5 ดอลลาร์ หรือ 2% ปิดที่ 73.52 ดอลลาร์/บาร์เรล ในรอบสัปดาห์นี้ สัญญาน้ำมันดิบ เวสต์เทกซัส และน้ำมันดิบเบรนท์ ลดลง 1.1% และ 2.2% ตามลำดับ โดยราคาถูกกดดันจากความวิตกที่เพิ่มขึ้นว่า จำนวนผู้ติดเชื้อไวรัสโควิด-19 สายพันธุ์โอมิครอนที่พุ่งขึ้นนั้น อาจจะส่งผลกระทบต่อความต้องการใช้น้ำมันเชื้อเพลิงราคาทองคำโคเม็กซ์งวดส่งมอบเดือนก.พ. เพิ่มขึ้น 6.7 ดอลลาร์ หรือ 0.37% ปิดที่ 1,804.9 ดอลลาร์/ออนซ์ และปรับตัวขึ้น 1.1% ในรอบสัปดาห์นี้